
Slika desno : UGODNO JE NA ČAS ODAHNUTI ZA VRIJEME ŽETVE 



Žetva je 


Napisao Vi lim Peroš 


Jasno zvjezdano nebo počelo je sve više bli- 
jedjeti. Kao ivanjske krijesnice zlatne zvijezde 
nestajahu s nebeskog plavetila. Zlatom okovan 
mjesečev srp sve je više gubio svoj sjaj . . . Noć- 
na je koprena polako nestajala, a iza dalekih 
gora, što se obavile ljubičasto, počelo je sunce 
svojim tracima milovati šumu. Sunčani kolut po- 
stajaše sve veći, a snopovi njegovih zraka pro- 
sipahu se poput zlatno-sjajnih niti po zemlji. 
Sunce je svojim tracima pozdravilo najprije 
šumske divove, a onda proplanke, pašnike, to- 
ranj seoske crkve, cestu i njivu. 

Iako je tek svanula zora, na njivama je živo 
i veselo. Nije ni čudo: mjesec je srpanj, pa ljudi 
žanju žito. Već prije sunčeva izlaska prolažahu 
seljaci i seljakinje u skupinama kroz selo pje- 
vajući iz punoga grla narodne pjesme, koje su 
zvučile kao raskošne rapsodije i ditirambi Ono- 
me, koji je dao da se ljudi sada toliko raduju 
žetvi. 

Seljaci i seljakinje radosno odlaze na svoje 
njive na rad, na žetvu; istina, težak je posao 
žetva, ali ga svatko rado obavlja ne mareći za 
to, što ga sunce po cijeli dan nemilosrdno žari 
i peče. Ako je Bog dao, da je žito ponijelo, se- 
ljak ne žali nimalo svoj trud, što ga je uložio 
u oranje i sjetvu, jer vidi, da mu je mučni po- 
sao Svevišnji blagoslovio prosuvši nad njegovu 
oranicu pune pregršti svoje dobrote. 

Žetva je . . . Prigiblju se ljudi, dohvaćaju vlati 
žita, srp zamahne, njegova se blistava oštrica 
ureže u žito, koje pada; vežu se snopovi puni 
krupnoga zrnja, žutoga i tvrdoga, da se po- 
slije natovare na kola i voze kući, gdje će se 
obaviti vršidba. Nakon vršidbe ostat će na jednoj 
rpi žuto-zlatna slama, a na drugoj krupno zrnje, 
koje će se dati u mlinu samljeti, a onda će se 
od brašna mijesiti kruh. 

Kruh će se staviti u peć, a iz nje će se raširiti 
ugodan miris svježe pečena kruha našega svag- 
dašnjega. 

Slika desno: OBJED U HLADU DRVETA ZA VRIJEMESŽETVE5 


Žetva je... Mašu srpovi, cilinkaju oštri bri- 
dovi kosa, a pokošeno žito pada kao mrtve pti- 
ce zimi. Težak je, ali i ugodan posao žetva. 

Žetva je finale ljetnih ljepota, ona je blagdan 
naših žitorodnih polja i blagoslov neba. Seljak 
s pobožnošću pristupa žetvi, jer zna, da je tre- 
bao samo mig s neba, pa da vjetrovi, kiše i tuča 
unište žito, svu njegovu muku i trud, te da sve 
njegove velike nade budu razbijene kao lijepi 
sni. 

Samo jedan crni oblak trebao je spustiti na 
žito svoje sitne ledene grudice, pa da cijela že- 
tva bude uništena, a seljak bačen u bijedu i ne- 
volju. Ali eto, to se nije dogodilo, pa je Bog 
blagoslovio mučni i teški posao seljačkih žu- 
ljeva, te je seljak imao obilnu i bogatu žetvu, 
a njegova obitelj kruha kroz čitavu godinu. 

Nije stoga čudo, što je žetva, taj najvažniji 
seljački posao u ljetu, toliko puta već opjevana 
od pjesnika i što je i mnoštvo narodnih poslo- 
vica nadahnuto žetvom, kao na pr.: — Kakva 
sjetva, takva žetva — ; Tko vjetar sije, buru ža- 
nje, — U svakom žitu ima kukolja — i dr. 

Poznati francuski pisac Jean Gionno napisao 
je i jedan roman, kome je dao naslov »Žetva«, 


a nedavno umrli bugarski pisac jordan Jovkov 
također je jednom svom djelu dao naslov »Že- 
telac« (izdala Knjižnica Dobrih Romana«), dok 
je sigurno već svakome poznat najbolji naš 
mjesečni list za selo »Zlatno klasje«. U Bibliji 
se žetva također veoma često spominje, dakako 
ponajviše u alegorijskom značenju, a i naša na j 
rodna pjesma pjeva: 

»Jarko sunce odskočilo, 
sele, žetva je . . . 

Haj, vaj, haj, 
ustaj, ne spavaj!...« 

Žetva je! . . . 


Odijelo za porezni ured 


Mister Higgens, elegantno odjeven i obučen 
gospodin, osvanu u Chicagu u trgovini za pono- 
šena odijela. 

»Imate li na prodaju jedno staro, ponošeno 
odijelo?« 

»Naravski, gospodine,« odgovori mu trgovac 
i duboko se nakloni. »Odmah ću vam nešto po- 
kazati. U kojoj boji želite?« 

»Može biti sivo, smeđe, ili i tamno!« 

Trgovac pogleda začuđeno svoju i odviše ele- 
gantnu mušteriju, povuče se u kut, ispod oka 
još jedared pogleda kupca, i donese mu jedno 
sivkasto odijelo. 

»Evo ovdje nešto lijepog za vas, čista vuna, 
samo jedamput nošeno, kao novo!« 

Mister Higgens baci pogled na besprijekorno 
odijelo i odbije ponudu energično. 

>^Ne sviđa mi se!« 

Odmah mu iznese trgovac drugo odijelo i po- 
kaza mu ga: 

»Ovo je iste kakvoće i boje, samo prošarano, 
isto tako samo jedamput nošeno!« 

»Ne sviđa mi se!« odvrati Mr. Higgens. 

Trgovac se malo zamisli, pa će: 

»Stoj! Samo jedan časak, gospodine! Odmah 
ću vam donijeti što želite!« 


Za čas je stajao pred strancem s potpuno no- 
vim odijelom, i pokazivao mu ga smiješeći se: 

»Sada, gospodine, imate ono, što želite! To 
odijelo, najbolje od najboljega, postava od čiste 
svile, uopće nije nošeno, potječe od jednog ame- 
ričkog milijunera, koji je čitav svoj imetak iz- 
gubio na burzi, i svoje odijelo nije mogao kro- 
jaču isplatiti.« 

Mr. Higgens baci odijelo na stranu i upravo 
"se naljuti. 

»Što mi pokazujete te stvari! Ja želim staro, 
ponošeno, poderano odijelo, po mogućnosti što 
poderanije! Imate li tako nešto ili nemate?« 

Ne vjerujući pogleda trgovac čudnovatog mu- 
šteriju. 

»Uistinu nemam ništa bolje. Boljega uopće ni 
nema, ne ćete nigdje dobiti nešto bolje, dragi 
gospodine!« 

»Zar me još uvijek ne razumijete?« poviče 
Mr. Higgens uzrujano. »Pa ja ni ne ću da imam 
nešto bolje. Ja hoću staro, poderano odijelo, 
može biti i prljavo i svakakvo, samo ne dobro.« 

»Mislite li ozbiljno?« zapita trgovac.« 

»Naravski,« potvrdi Mr. Higgens, »danas idem 
u porezni ured, pa mi je potrebno posvema sta- 
ro odijelo.« 


Moj susjed 


»Susjede! Kako vam je bilo u Zagrebu?« 

»E, da sam znal, kakvog se bum tam srama 
domogel, bolše bi napravil, da sam doma ostal!« 

»A što je bilo?« 

»Eto tak: idem ja Ilicom i razgledavam šta- 
cune na vuglu Ilice i Jelačić-placa, kad evo ti 
dojde do mene jen nasmejani neznanec i veli: 

»Serbus kolega!« 

Ja v naglosti odpovrnem pozdrav i velim: 

.Oprostite, ali vas ne poznam.’ 


,A kaj se zmotavaš! Si pozabil, da si z me- 
nom dva leta vu Lepoglavi odsedel!’ Nasmeje 
mi se v brk i odide. Da mi je jenu vruću prislo- 
nil, ne bi mi gorše bilo! I tak — ni kriv ni du- 
žen šmugnem u Dugu vulicu, ves drhčuć od 
jada i srama, da se čim pređi meknem z vida 
znatiželjnim prolaznicima. I sad vidite, po to 
sem išel v Zagreb! Je, je, najbolše je doma se- 
deti — gdi te saki zna, kaj si!« završi moj su- 
sjed. Z. Sever 


404 


tiov e/a, „ Obitelji ‘ 


Majčin imendan 


liapisao flilan Šepate 


U kutiću, gdje su stanovale lutke, medvjedić 
i ispunjeni psić, važno se dogovaralo. Dvije se 
plavokose glavice tamo brižljivo sagibahu. Milka 
i Jirka. Zajedno im bijaše jedanaest godina. Sa- 
vjetovahu se tiho, tajanstveno. Dogovoriše se 
i izađoše. Majka je sjedjela kraj šivaćeg stroja. 

»Mamo, što bi ti rekla, kad bi sada tako netko 
došao i rekao ti, što bi željela za svoj imendan?« 
počinje Milka diplomatski. 

Majka se smiješi i veli: »O, ja bih toga mnogo 
htjela!« 

»A što?« pita Milka opet. 

»Što? Pa makar zimski ogrtač. Bit će brzo 
zima, a ja bih ga trebala.« 

»No, dobro, ali taj stoji, mislim, otprilike pe- 
deset dinara, jelda?« 

Majka se srdačno smije, a Milka ne shvaća 
zašto. Malo je zatečena, no opet ozbiljno veli: 

»Mamo, da li bi bila vesela, kad bi ti netko 
dao k imendanu jako mnogo slatkiša?« 

»Dakako, dušice, vrlo vesela!« smiješi se maj- 
ka. 

»Onda dobro. Hajdemo, Jirko.« 

Otiđoše opet k svojim igračkama. Među njima 
su ukrasne kutijice, u kojima je sakriven ime- 
tak obih djevojčica. Gospode, to su novci! 

Obadvije sasuše svoje blago. Milka računaše: 

»Ti, Jirko, imaš tri dinara i pedeset para, a ja 
imam tri dinara i dvadeset para. Znaš, ja sam 
kupila . . .« Uzalud se sjeća. Već ne zna što. 

»To je svejedno, Milo, dat ćemo to zajedno 
pa idemo.« 

Napokon stadoše pred dućančićem i nekako 
ponosno uđoše. 

»Gospodine Hruška, za sve novce dobrih slat- 
kiša majci za imendan,« izjavljuje svoje želje 
Jirka, i slaže na pult novce iz uznojene ručice. 
Milka priložila svoje, pa čekaju. 

Nije toga bio preveliki svežanj, no djevojčice 
su zadovoljne. 

Izađoše iz dućančića, no uto se odmah našla 
prva neprilika. Tko će to ponijeti? Svežnjić je 
samo jedan, a one su dvije. Nastade dugo pre- 
govaranje. Napokon se Milka dobro smisli. 

»Znaš što, Jirko? Ja ti dam komadić slatkiša, 
no ponijet ću to ja!« 

»Pa dobro,« pristaje na prijedlog Jirka, a ko- 
madić slatkiša nestaje u crvenim ustima. »To je 
bilo dobro,« uživaše mala, »alaj će se majka su- 
tra osladiti.« 

Milki rastu zazubice, ali ipak hrabro odolije- 
va. Časak idu mirno, ali ipak to već nije moguće 
izdržati. 

»Znaš što, Jirko?« kaže, »sad to nosi opet ti, 
a ja ću uzeti komadić.« 

Ovajput se' opet Milka uvjerila, da je to zbi- 
lja bilo dobro. Zadovoljno veli: 

»Jirko, osladi se. A hoće li dati i nama?« 

»Ne znam, no mislim, da hoće,« mudruje Jirka. 

»A kad nam ne bi dala?« reče Milka neodlu- 
čno i požudno pogleda zamotak. »Znaš što, Jir- 


ko,« reče nekako ožalošćena, »to će biti tako: 
doći će teta, i Ljubica i Mirko, a majka će reći: 
Gledajte, što mi dadoše Milka i Jirka za imen- 
dan! A oni će se čuditi toj hrpi slatkiša, a mama 
će im reći: No, uzmite i vi, Mirko i Ljubo i teto 
A oni će uzimati i uzimati . . .« i Milka zamukne 
od strašne slike budućih dogođaja. 

». . . a tanjur će biti prazan, i mi ne ćemo do- 
biti ništa,« završi Milka zdvojno. 

»Znaš što, Jirko, uzet ćemo svaka još koma- 
dić,« predlaže Milka, a Jirka uslužno pristaje. 

Omot se napadno smanjivao. 

»Toga je već nekako malo,« Milka će. 

»Pa!« 

Časak idu mirno. Najednom rekne Jirka: 

»Ti, Milo, mene boli trbušac.« 

»To je od tih slatkiša, jel’ da, Jirko?« 

»O, ne, Milko, to je zato, jer je odviše pra- 
zan. Kad bi mi dala još komadić, sigurno bi mi 
odmah prestalo.« 

»Misliš? No, pa znaš što, mi ćemo još svaka 
uzeti komadić. Ipak je toga dosta.« 

Dođoše kući. Tajno spremiše zamotak u or- 
mar. Milka donese iz kuhinje tanjur. Oprezno 
je vadila slatkiše i slagala na tanjurić. 

»O jao, Jirko, toga je premalo!« reče. 

Na tanjuriću ležahu tri komadića slatkiša. Dje- 
vojčice nekako razočarano gledahu na hrpicu. 

»Zbilja, toga je premalo! A toliko smo novaca 
dali za to, jel’ da, Milko!« 

»No, znaš, skupo je to, a puno toga nije ni 
odmah bilo,« tješi se Milka. »A gledaj, ovaj ro- 
ščić ovdje je prekinut, majci ga ipak ne možemo 
dati. Uzet ćemo svaka pola. Na tanjuru to ne 
ćemo ostaviti, da se ne zapraši. Metnut ćemo 
opet u papir.« 

Staviše slatkiše u omot, a omot spremiše. Odu- 
ševljenje je s darom ohladnjelo. 

Rano u jutro djeca ustadoše i u košuljicama 
otrčaše majci. Zagrliše je oko vrata a Milka 
joj glasno šaptaše: 

»Majčice, danas je tvoj imendan, i mi ti želi- 
mo puno dobrih stvari i mi smo ti kupile za sve 
naše novce slatkiša, to ćeš si, majko, zasladiti. 
Jirko, donesi to!« 

»Idi ti, Milko, ja ne znam, gdje to stoji.« 

»Ni ja ne znam. Znaš što, mamice, hodi pa 
sebi nađi.« 

Vode majku u kutić k svojim igračkama. Ta- 
mo u lutkinoj posteljici ležaše lijepo napuhnut 
i dobro zatvoren omot. 

»Oho, toga će biti!« čudi se majka. Uzme 
omot u ruku, otvori i . . . prazan. Začuđeno gle- 
da djecu. No mala je Jirka laskavo uhvati oko 
vrata i šaptaše: 

»Znaš, mamice, jučer sam ja s Milkom putem 
malo pojela, a iza toga me je bolio trbušac. A ja 
sam mislila, da bi isto tako tebe bolio, kad bi 
na svoj imendan pojela, što nam je ostalo. I 
bilo mi je to jako žao, pa da i tebe ne bi trbu- 
šac bolio, pojela sam to mjesto tebe!« 

Novi roman „Obitelji 


HITAC U TAMI 


(Nastavak) 


ROMAN 0 TAJNI JEDNOG UMORSTVA — 

»Koliko je vremena prošlo od trenutka, kad 
je pao hitac, do trenutka, kad je gospodin Holc- 
man izišao iz suše?« 

»Najviše jedan minut!« 

»Jeste li osim gospodina Holcmana opazili 
još koju osobu, koja je napustila sušu?« 

»Ne, barem dok sam bio izvan kuće. A što 
se kasnije dogodilo, ne znam.« 

»A kad ste ponovo sišli dolje, da zatvorite 
sušu, jeste li tada prošli njome ili je pretražili?« 

»Ne. Svijetlo je gorjelo, pa sam mogao točno 
vidjeti cijeli prostor u svim dijelovima. Osim 
dvaju strojeva, koji su unutra, nije u njemu bilo 
ništa.« 

»Stoji dakle neoborivo,« Hempel će, »da je 
hitac na gospodina Holcmana bio opaljen u 
suši, da je ubica u vrijeme, kad je inžinjer na- 
pustio sušu, još bio unutra, ali da je bio već 
odmaglio, kad ste se malo iza toga vratili, da 
zatvorite sušu.« 

»Da, da, tako je to moralo biti.« 

»Od kakve je važnosti suša za tvornicu? 
Uostalom, ovo nije nikakva suša, nego čvrsta 
zgrada . . .« 

»To je postala tek pred pola godine. Prije je 
to bila jednostavna drvena suša, u koju smo spre- 
mali otpatke. Kad su međutim radne prostorije 
u tvornici postale premalene, dao je gospodin 
Holcman šupu sazidati i opremiti električnim 
svijetlom te je u nju postavio dva osobito sku- 
pocijena stroja, koja su služila za finiju izrad- 
bu izvjesnih produkata.« 

»Je li ovaj prostor spojen kakvim vratima s 
tvornicom?« 

»Jest, ali su ta vrata uvijek zatvorena. Njima 
se služi samo gospodin Holcman i on jedini 
imade ključ od njih. A to za to, jer su finija iz- 
radba i manji strojevi njegov izum. Izradba još 
nije patentirana, dakle tajna. Pri tom je zapo- 
sleno samo pet savjesno prokušanih radnika. 
Jučer je prispio jedan nov stroj, koji je danas 
trebao biti upotrebljen. Mislim, da se je gospo- 
din Holcman, kad je s gospođom kasno došao 
kući, htio uvjeriti, da li je kod novog stroja sve 
u redu.« 

»Moguće je, da je to bio povod za kasni po- 
sjet u suši, ali to je sada sporedno pitanje. Glav- 
no je, da su još u suši tragovi čovjeka, koji je 
pucao na inžinjera. Ja ću sušu zasada zatvoriti 
i kasnije vratiti se. Uostalom — zar nema ni- 
kakvog psa u kući?« 

»Imade. Gospodin Holcman nabavio je ne- 
davno mladog ovčarskog psa, jer je mislio, da 
bi bilo dobro, kad bi pas čuvao tvornicu po no- 
ći od provalnika.« 

»Trči li ovaj pas slobodno naokolo?« 


NAPISALA ANA HRUŠKA — PREVODI V. S 

»Da. Njegov je ležaj ondje u kutu između 
suše i tvornice. Odavle možete vidjeti, gdje leži.« 

Pazikuća je pozvao psa, koji je odmah došao 
mašući repom. Bio je mlada, lijepa životinja. 
»Zar ovaj pas nije zalajao danas u noći? 

»Ne, nijesam čuo ni glasa od njega. Malo pri- 
je sam ga našao, kako mirno spava.« 
»Čudnovato!« 

»I ja sam se čudio, ali tada sam to objasnio 
time, da je pas još veoma mlad te nije dresiran.« 
»Pa ipak — prirodni nagon morao je . . .« 
Detektiv nije govorio dalje, ali se duboko za- 
mislio. Šuteći je zatvorio sušu, nakon što je 
ugasio svijetlo. Ključ je spremio u džep i zatim 
je još zatražio, da mu pazikuća otvori tvornicu. 
On se sam mora osvjedočiti, jesu li vrata suše s 
tvorničke strane zaista bila zatvorena ove noći. 
Pokazalo se, da su vrata zatvorena i potpuno- 
ma netaknuta. Ubica nije dakle mogao provaliti 
kroz njih u sušu. 

Međutim je komesar Heidinger, nakon što je 
besvijesna Lidija bila prenesena u njenu spava- 
onicu i ondje prepuštena dru Willeu i sobarici, 
sazvao služinčad u blagovaonicu i svakog poje- 
dinog od njih podvrgao preslušavanju. Osim so- 
barice Rože i pazikuće bilo je šest osoba, koje 
su već pred dvije godine od vjenčanja bračnog 
para Holcman bile namještene u kući. 

O tome, kako se dogodio zločin, nije nitko 
od njih znao dati ni najmanjeg razjašnjenja. 
Svi su naime spavali duboko do trenutka, kad 
je Rozner udario u gong. Međutim u pogledu 
prilika i običaja u kući dali su drage volje sva- 
ko obavještenje i inače pokazali, da su vrlo 
dobro upućeni u poslove svojih gospodara. Ono, 
što je komesar Heidinger iz tog preslušavanja 
doznao, bilo je otprilike ovo: 

Lidija, kćerka jedinica bivšeg časnika, majora 
pl. Marchstattena, upoznala je inžinjera Holcma- 
na pred tri godine na jednoj zabavi u vojničkom 
kazinu. 1 oboje se zaljubilo jedno u drugo. Ali 
premda je Holcman bio veoma sposoban i bogat 
čovjek — pripadao je tvornici boja svojeg oca 
kao dionik — bili su pl. Marchstatten već od po- 
četka proti izboru svoje kćeri. I sami imućni i 
potomci starog plemićskog roda bili su mišlje- 
nja, da Lidija imade pravo na viši položaj nego 
li je položaj žene običnog inžinjera i malenog 
posjednika tvornice, koji ionako nije pripadao 
njihovom krugu. Još su tvrdili, da mladi čovjek, 
koji je doduše ozbiljan i marljiv, ali i sušta tri- 
jeznost te nema nikakvog zanimanja izvan svog 
zvanja, ne priliči njihovoj živahnoj, razmaženoj 
i u društvu toli slavljenoj kćerci. 

Radi toga je bilo mnogo tihe borbe između 
roditelja i zaljubljene kćerke. Učinjeni su bez- 
brojni pokušaji, da se Lidija odvrati od te udaje. 

Međutim se Lidijina ljubav tome odprla i nakon 
godinu dana je ona ipak izvojštila privolu ro- 
ditelja. I ona se vjenčala s Gerardom Holcma- 
nom. Malo zatim je umro Gerardov otac. Gerard 
je sam preuzeo tvornicu, kojoj je pripadao du- 
šom i tijelom i koju je sada postepeno sve više 
povećavao. 

Čini se, da je mladi brak ispočetka bio veoma 
srećan, dok se je naime Holcman posvema pri- 
lagođivao sklonostima svoje žene. Živjeli su go- 
spodski i kad nije bilo gostova, tražili su zaba- 
vu izvan kuće. Tome je gospođa Lidija navik- 
nula već u roditeljskoj kući. 

Međutim se Holcmanu nije sviđao takav bu- 
ran život, koji ga je previše odvraćao od posla. 

0 tome je razgovarao sa svojom ženom, ali Li- 
dija nije mogla živjeti bez ljudi i zabave. Pred- 
ložila je, neka se on u ime Božje zakopa u svoju 
tvornicu, a ona će izlaziti s roditeljima kao 
prije. To je on osorno odbio. Odviše ju je lju- 
bio, a da se pri takvom predlogu ne bi razbije- 
snio od ljubomora. Budući da nije popustila, a 
on nije pristajao na njene prijedloge, bilo je u 
posljednje vrijeme među njima mnogo svađa i 
sukoba. Svi kućni namještenici od sluškinje u 
kuhinji do šofera Vanka bili su često svjedoci 
tih svađa, ali svi su također jednodušno priznali, 
da se je mladi par iza toga ipak uvijek pomirio 

1 da su se rado imali. 

Kad je katkada bilo posve zlo, uzeo je stvar 
u ruke Hartvig Henter i njemu je uvijek uspje- 
lo, da supruge izmiri. 

Hartvig Henter je bio Holcmanov najbolji 
prijatelj od djetinjstva. Henter nije imao rodi- 
telja i bio je siromašan. Bio je inžinjer kao i 
njegov prijatelj. Njegovo je ime postalo pozna- 
to radi jednog izuma u zrakoplovstvu, ali on 
se nije iza toga, kako se općenito očekivalo, po- 
svetio zrakoplovstvu, nego je u gradu otvorio 
kancelariju za građevnotehničke poslove. Bio je 
na glasu kao veoma sposoban i genijalan čovjek. 
Imao je pune ruke pošla i zaslužio je lijep novac. 

Henterova kancelarija bila je u blizini Holc- 
manove tvornice. Dok se Holcman nije oženio, 
provodili bi prijatelji zajednički svaki slobodan 
sat. Kasnije se njihov saobraćaj ograničio na ve- 
čeri i neradne dane. Henter se veoma dobro sla- 
gao i s gospođom Lidijom. Bilo je dakle samo 
po sebi razumljivo, da je zajednički prijatelj 
bio uvijek s njima zajedno. 

Kad je međutim policijski komesar zapitao, 
nije li gospodin Henter možda osobito udvarao 
gospođi Lidiji, svi su odlučno zanijekali. 

O ne, to nipošto ne. On i gospođa Holcman 
zovu se po imenu; gospođa ga u svakoj zgodi 
pita za savjet, ali usprkos iznimnog položaja, 
koji zauzima u Holcmanovoj kući, nije nikada 
došlo ni do najmanje povjerljivosti između nje- 
ga i žene njegovog prijatelja. Kad bi tome bilo 
tako, moralo bi se odmah primijetiti, jer u ovoj 
kući nema nikakvih tajni. Život gospodina i go- 
spođe svima je otvorena knjiga. Oni ni pred ki- 
me ništa ne taje. 


Sluge su gospoštiji tako privrženi, jer s 
njima nikada ne postupaju s visoka kao sa slu- 
gama, nego uvijek prijazno kao s kućnim dru- 
govima. 

I na pitanje, nije li se gospodin Holcman mož- 
da sukobio s kojim od radnika u tvornici ili je 
inače imao- kakvog neprijatelja, oni su jedno- 
dušno i najodlučnije odgovorili: ne! 

Radnici u tvornici privrženi su mu isto tako i 
pošli bi za svog gospodara u vatru. Treba samo 
pitati radničke povjerenike i oni će to potvrditi. 

Komesar je konačno otpustio ljude i zatražio, 
da zamole gospođu Lidiju, ne bi li mu dozvolila 
razgovor. To mu je bilo odmah dozvoljeno. 

Odgovori gospođe Lidije na sva postavljena 
pitanja potvrdili su samo ono, što je komesar 
već čuo. U kući nije bilo tajni i Gerard Holcman 
nije imao neprijatelja. 

»Pa ipak je netko morao na njega pucati, i 
tome je konačno morao biti neki razlog! . . .« 
pomisli činovnik kimajući glavom. 

III 

Već dugi niz godina nije u pokrajinskom gla- 
vnom gradu ništa pobudilo toliku senzaciju i du- 
hove tako trajno zaokupljalo kao pokušaj ubi- 
stva inžinjera Holcmana. 

Novine su dnevno donosile duge izvještaje. 
Ggjegod su se ljudi sastali, nijesu razgovarali ni 
o čemu drugome do li o Holcmanovom slučaju, 
koji je bio tako tajanstven i neshvatljiv, te je 
upravo radi toga puštao silnog maha maštanju. 

Sažaljavali su jadnu mladu ženu, kojoj je bila 
uništena kratka bračna sreća. U Hartvigu Hen- 
teru gledali su ideal požrtvovnog prijatelja, jer 
on od dana nesreće nije ni trenutka napuštao 
Holcmana. Bilo je međutim i takvih ljudi, koji 
su si uz značajne poglede prišaptavali svakovrsne 
gadarije . . . 

Policija je iz dana u dan bivala nervoznija. O 
pokušaju ubistva nije se naime znalo više nego li 
prvi dan. Kadgod su o tom pokušali ispitati Holc- 
mana — uvijek je policijski komesar od liječni- 
ka u bolnici odbijen s razjašnjenjem: inžinjer 
Holcman nije sposoban za preslušanje, njegovo 
je stanje veoma ozbiljno, zasada nije u stanju 
da govori. Dokgod visi između života i smrti, 
moraju svi posjeti bolesnika bez iznimke izostati. 

Samom tastu i punici, čak i gospođi Lidiji bio 
je uskraćen ulazak u bolesničku sobu. Konačno 
je njenim molbama i suzama uspjelo, da u prat- 
nji liječnika sa sobnog praga pogleda muža. 
Svojski su joj prije toga preporučili, da je njen 
muž pri tom ne smije vidjeti, jer bi se mogao 
uzrujati i svako bi uzrujavanje moglo djelovati 
smrtonosno. 

Jadna Lidija pokorila se svemu i držala se pri- 
godom jednostranog viđenja tako junački i tiho, 
da njen muž nije doista ništa ni slutio o njenoj 
blizini. Ali pričinio joj se tako strašno promije- 
njen, da je iza toga vani udarila u plač te bila 
od roditelja odvedena u roditeljski stan. 

(Nastavit će se ) 

Lijepa naša domovina 


U Mosoru na izvoru 


Mosor je svoje kamene krakove protegao sve 
do bijelog Omiša na ušću žuborne betine. Kao 
da bi htio ukliještiti i samljeti svojim snažnim 
mišićjem to davno junačko gnijezdo! Ali ne! . . . 
Mosor time samo k sebi pozivlje ljude iz nizina, 
ljude, koje pritište zagušljivo isparivanje i ma- 
gluštine; ljude, koje ubijaju miazmi i koji ob- 
nevidješe gledajući preda se, u nizine. Pozivlje 
ih starac Mosor u visine, u vedrine; k suncu, k 
životu, k istini . . . 

I mene je, priznajem, dugi niz godina pozivao 
ustrpljivi Mosor k sebi. I mene je prof. Gi- 
rometta sa svojom obilnom planinarskom lite- 
raturom i sa gradnjom planinarskog doma na 
Ljuvaču, visokoj zapadnoj mosorskoj kosi, na- 
govarao na hodočašće u visine, a brojni plani- 
nari me na to upravo prisiljavali. A ipak se tek 
davno prevalivši »mezzo del cammin di nostra 
vita« (polovinu puta našeg života) odlučih na 
to penjanje. 

Zapravo ta odluka i nije bila teška. Omiški 
dekan Topić, imajući pohoditi jednu podmosor- 
sku župu, pozvao mene i družinu — moju kćer- 
ku Nadu i vjerenika joj Krešu, na izlet. Mi pri- 
hvatili, a tko bi odbio! — pa lijepog lipanjskog 
jutra naš se auto hitro penjao uz historički po- 
ljički gradac, jurio kroz obrađena polja zasiće- 
na mirisom zrelih višanja, drndao slabim seo- 




KRAJNJI OBRONAK MOSORA POD OMIŠEM 


Napisao Jakov Tomasović 

skim putevima i negdje oko devete nas izbacio 
u Gornjem Sitnom. Dekan je proslijedio. 

Naša trojka, oboružana štapovima i cipelama, 
koje su još jedva par dana mogle izdržati na 
mekoj pržini omiške obale, daje se u lov za po- 
trebitim informacijama. Naš je program bio da 
se popnemo do planinarskog doma na Mosoru. 

»Koliko trebamo do doma?« počela su naša 
pitanja redom, kako smo koga kroz selo sretali. 

Ljudi su, a i žene, prije odgovora dobro po- 
gledali moju kosu, Nadine 6 cm visoke pete na 
laganim cipelicama i Krešinih »sopstvenih« 80 
kilograma, a onda su, kao nešto okolišući, iz- 
javljivali: 

»Dvadeset časaka!« 

»Pola sata!« 

»Jedan sat!« 

Jedan Krešin znanac valjda nije vjerovao, da 
ćemo i do podneva stići. Mjesto odgovora daro- 
vao nam je jedan lijepi sir. »Neka barem od 
gladi ne stradaju prijatelji!« bit će u sebi sami- 
losno pomislio. 

Neki koštunjavi seljak srednjih godina, što 
smo ga sreli sa kantom za zalijevanje, mjesto 
izravnog odgovora na naše pitanje, kazao je: 

»Ja dođem u deset časaka.« 

Ovaj potonji odgovor, a i dobiveni sir, nas 
je ojunačio i mi smjelo udarimo uza stranu. 

Penjemo se kamenitom stazom. Vijugamo, 
skližemo po ugrijanim liticama, a sunce upiče, 
da je milota. Negdje sjednemo da se odmorimo 
i oči napasemo zaista divotnim vidicima. Ka- 
mena nas pustinja okružuje, nigdje stabla, ni- 
gdje hlada. Kadulja opojno miriše. 

Negdje u polovici puta susrećemo grupicu 
naših otočana. I oni su hodočastili na Ljuvač, 
prenoćili u domu i veseli se spuštaju niza stranu. 

U deset sati bili smo u domu. Zdravi, ugrijani 
i gladni. Naše su cipele dobile najbolju legiti- 
maciju planinarenja. 

Iza kratkog odmora i potrebite zakuske u do- 
mu razgledavamo okolicu. Ispod doma malena 
udolina sa dobrom obradljivom zemljom. Tu 
seljaci Sitnoga sade krumpir i razno povrće, 
koje lijepo uspijeva, jer ima u obilju vode za 
zalijevanje. Planinarsko društvo »Mosor« sa 
sjedištem u Splitu, a pod vodstvom svoga osni- 
vača i predsjednika Giromette, koje je i podiglo 
ovaj lijepi planinarski dom, pošumilo je lijepe 
prostore oko doma i osiguralo lijepu šumu i 
ugodan hlad. Iznad doma, da se kamenom do 
baciš, iz litice ključa dobar izvor hladne vode: 
»Ljuvač«. Analiza kaže, da ima u sebi mnoge 
ljekovitih sastojina. Napili smo se na tom gor- 
skom izvoru i uperili k vidilici prof. Giromette, 
na pedesetak metara povišu glavicu. Velebni gor- 
ski mir najednom potresoše skladni zvuci trube 
Naš prijazni domaćin, čuvar doma, g. Orlić svi- 
rao nam za vrijeme uspona naš omiljeli i popu- 

Slika desno: KRŠNI VRH MOŠ0R PLANINE 



larni šlager: »Hajdmo u Omiš!« Skladni se 
zvuci razlijegnuše prostorjem, a tiha ih jeka 
s okolnih kamenih izbočina vraćala u zboru. 
Veoma ugodan i nezaboravan utisak. Za- 
pi jeskasmo oduševljeni našem domaćinu i 
doviknusmo mu s vrha vidilice (934 m nad 
morem) topli planinarski pozdrav. 

Divno je i puno utisaka s kamene klu- 
pe pogledati duboko ispod sebe i uočiti 
sve šarenilo prirode i prostore, u kojima 
se čovjek kreće. Nije bez posebnog znače- 
nja Krist odveo mnoštvo u brdo, da mu 
tamo proglasi osam blaženstva. A zar nije Krist 
također mogao da se objavi u božanskom obli- 
ku u hramu ili na trgu, a odabrao je brdo? Pa 
da, visine su najprikladnije, da ugledamo Njega. 

I iz naših se grudiju izvije tiha, ljudskom uhu 
nečujna molitva: 

Gospode! Ugušiše nas miazmi iz žabokrečina! 
Čeznemo za visinama, a plašimo se uspona. Go- 
spode, daj nam odvažnosti, da se penjemo! . . . 

Na povratku s vidilice posjedasmo ispred do 


ma čekajući na objed. Toga dana nas smo tro- 
jica bili jedini gosti na Ljuvaču, pa smo bili sre 
dište čitave planinske kolonije: Lovre Orlića, 
čuvara doma, koji je nastojao da nas što ljepše 
zabavi; njegove vrijedne gospođe, pa troje dra- 
žesne dječice, s kojima smo se sprijateljili. 

U ugodnu društvu čitave domaćinove obitelji 
vrijeme je brzo odmicalo i bližio se sat odlaska. 

Bez dogođaja i bez napora sišli smo do kol- 
nika, da nas auto preveze u naš lijepi Omiš. 




9 50. godišnjica pokršienja Rusa 


pismo, koje je nov i osobit do- 
kaz velike ljubavi Sv. Stolice pre- 
ma Rusima i Ukrajincima. U nje- 
mu Sveti Otac naglasuje svetost 
Vladimira i njegove bake Olge, 
iako oni nisu bili kanonizirani od 
Katoličke Crkve. Ali on je 
usvojio opće mišljenje ruskoga 
kršćanskog naroda o njihovoj 
svetosti. Pismo Svetog Oca je 
uvod u druga velika djela, koja 
će se izvršiti prigodom velikog 
jubileja pokrštenja Rusa. Ona 
će, nadamo se, uroditi velikim 
plodom na putu za jedinstvo s 
odcjepljenom braćom. K. 


Veliki narodi Rusije i Ukrajine 
nisu najednom primili kršćan- 
stvo. U sredini devetoga vijeka 
su bili kršteni ruski bol jari Os- 
kold i Dir, knezovi samostalne 
države na Dnjepru. Prvo to po- 
krštenje dijela Rusa potječe od 
mučenika crkvenog jedinstva pa- 
trijarhe sv. Ignacija. 

Dugo je vladala Rusijom, 
iza svog muža, velika kneginja 
Sv. Olga (945. — 957.). Potekla 
je iz siromašne obitelji, ali je 
je radi velike ljepote i vrsnoće 
uma došla na prijestolje i odli- 


kovala se kao vrlo sposobna dr- 
žavnica. Nju je krstio jedan sve- 
ćenik sa Zapada, a na to je ona 
poslala poslanike rimskom caru 
Otonu I., da dade za Rusiju 
vjerovjesnike, kojih je rad naža- 
lost onemogućio Olgin sin Svja- 
toslav. Sveta Olga je bila vrlo 
pobožna i dobra te je umrla što- 
vana od Rusa kao svetica. Me- 
đutim je opće pokrštenje Rusa 
izvršeno za Olgina unuka Sve- 
toga Vladimira Velikoga (980. — 
1015.). Kasnije je ruski carizam 
pokopao ideju jedinstva sa Sve- 
tom Stolicom, te danas Rusija 
stenje pod najokrutnijom bez- 
božnom vladavinom komunizma. 

Katolička Crkva pokazuje po- 
sebnu naklonost prema svim 
nesjedinjenim kršćanima istočne 
Crkve i nastoji što više olakšati 
mogućnost sjedinjenja. Pokojni 
Papa Pijo XI., osim drugih dje- 
la u tom smjeru, osnovao je bio 
dva velika zavoda u Rimu, jedan 
ukrajinski (rusinski) sv. Jozafa- 
ta, a drugi ruski (velikoruslđ) sv. 
Terezije od Malog Isusa. Dana- 
šnji pak Sveti Otac Papa Pijo 
XII. objavio je nedavno posebno 


Slika desno: 

. VELIKI RUSKI KNEZ SVETI VLADIMIR, 
U# (980.-1015.), 

VELIKA RUSKA KNEGINJA SVETA OLGA** za kojega je obavljeno opće pokrštenje Rusa 

HRVATSKI BAN (KNEZ) DOMAGOJ (864. DO 876.) 


Domagoj 


Među najslavnija hrvatska imena ubraja se ime hr- 
vatskog bana (kneza) Domagoja. On i kasniji knez 
Branimir bili su odlučni za orijentaciju Hrvatske pre- 
ma katoličkom Zapadu u doba kad je istočni crkveni 
raskol u drugoj polovici 9. stoljeća raskinuo jedin- 
stvo Crkve i podijelio jugoistok Evrope u dva vjerska 
tabora i dvije oprečne kulturne sfere. I Hrvatsku je 
doduše knez Zdeslav nastojao povući na stranu bizant- 
skog raskola, ali ideja bana Domagoja, njegova pred- 
šasnika, da Hrvatska treba da ide sa Zapadom i s Ri- 
mom, bila je tako jaka u hrvatskom narodu, da se 
Zdeslavov naum izjalovio. Knez Branimir vratio je Hr- 
vatsku na Domagojevu vjersku i kulturnu stazu, s koje 
je nitko ni kasnije sve do danas nije mogao skrenuti. 

Radi te historijske uloge bana Domagoja ima nje- 
govo ime posebno idejno značenje, koje je početkom 
20. stoljeća glorificirano po hrvatskom katoličkom po- 
kretu. U to je naime doba naprednjaštvo nastojalo da 
podruje katolicizam u hrvatskom narodu, pa je nastala 
reakcija, koja je snažno stala da ističe i produbljuje 
vjernost hrvatskog naroda katoličkoj Crkvi, a to je sim- 

HRVATSKO KATOLIČKO AKADEMSKO DRUŠTVO „DOMAGOJ* S OSTA1 

TEČAJU U MOKRICAMA OD 1. DO 10.: 
U sredini hrvatski metropolita dr Alojzije Stepinac, lijevo do njega kanoi 
rektor bogoslovskog sjemeništa i duhovnik hro 


bolizirano imenom Domagoja. Najprije je to ime uzelo 
društvo hrvatskih sveučilištaraca u Zagrebu, zatim je 
tim imenom nazvan pomalo cijeli katolički pokret. A 
idealisti, koji su se priklonili tom pokretu, prenijeli 
su ime Domagoja i u svoj obiteljski život, pa to ime 
i na taj način postaje sve popularnije kao jedno od 
najljepših hrvatskih imena uopće. Spomendan Doma- 
goja slavi se 6. srpnja. 


Ban Domagoj 
i bizantinski car 


Spjevao dr Fran Binički 

Domagoju sitna knjiga svanu. 

Knjigu štije pop Teodosije: 

»Domagoju, vojvodo Hrvata! 

Znaš, da sva ta banovina tvoja 
I sva zemlja, kud tvoj narod živi, 

Bješe zemlja silnih grčkih cara. 

Car Heraklij dobri ju darova 
Vam Hrvatom bez kuće, bez krova. 

A vi gordi sad se osiliste, 

Na dobročin naš zaboraviste. 

Čuj mi volju, Domagoju silni: 

Čime primiš svetu knjigu moju, 

U Carigrad mahom se požuri 


Slika dolje u sredini: DOMAGOJ MARKULIN, sin dra Stjepana Markulina, jednog odo 
„Domagoj" bio mu je krsni kum dr Velimir Deželić sin, tadanji predsjednik tog društvi 



Slika lijevo : 
DOMAGOJ RUŽIČFĆ, 
predsjednik katoličke selja- 
čke omladine „SKOM" za za- 
grebačku nadbiskupiju. Rođen 
7. veljače 1920. u Zagrebu 


Slika desno: 
DOMAGOJ LASIĆ, 
sin suca Pere Lasića, nekada- 
njeg domagojca 

HRVATSKIM KATOLIČKIM ĐAŠTVOM NA ĐAČKOM 
NJA OVE GODINE 
orik dr Stjepan Bakšić, desno kanonik Krešimir Pećnjak, 
vitskoga katoličkog Seniorata 



HRVATSKI METROPOLITA DR ALOJZIJE STEPINAC SA SREDNJOŠKOLSKIM 
KATOLIČKIM ĐACIMA NA ŠETNJI PO MOKRICAMA 
Za vrijeme tečaja hrvatskoga katoličkog đaštva posjetio je tečaj u Mokricama 
zagrebački nadbiskup Stepinac i zadržao se među đacima nekoliko sati 
u razgovoru 


|vjeran bit, prisegni, 
ivomu gospodaru. 

I, zadajem ti vjeru, 
ju silu velju 
»4 mojim zetom dragim, 
eja na prijestolje bansko, 
inbom mu preote 
li nametnice . . .« 
i pop Teodosije, 
a Domagoju bane, 
mu hrabro srce vari, 
l ijeću mu strijele. 

*e, silni gospodaru,« 
s— »ljuta grčka gujo, 
lem tvoju volju »svetu«, 
tvojih želja metu . . . 
nametnikom, 
atima moga, 
dušu zlatnu! . . . 
i, moja braćo draga, 
na veselje pirno, 
sabor ga bučni! 
ij pohot čuste carsku . . .« 


»Gospodine, Domagoju bane,« 
Probi jelio cetinski župane, 

»Poslušaj me i ne zamjeri mi, 
Najmlađemu županu med svimi. 
Bolje imat dobra prijatelja 
Od sveg zlata i kamenja dragog. 

Mi smo narod ko otočić mali, 

Što ga odsvud bijesni biju vali. 
Nestat će nas u tuđinskom moru. 
Vlast priznajmo silnog grčkog cara, 
A on će nas branit od udara . . .« 
Ali banu s jara oko planu: 
»Gospodine, Čudomil-župane, 

Evo tebi zlatnog žezla banskog, 

Ti ga nosi, tuđu milost prosi! 

A1 ne, drugo žezlo salij sebi, 

Jer ti ovo pristojalo ne bi: 

Slobodni su nosili ga bani, 
Slobodnomu gospodili rodu. 

Ja ne blatim sjajne si prošasti 
Za sve blago, za sve svjetske časti! 
Bolje, da nas nestane sa svijeta, 
Neg’ da gnjete tuđica nas kleta! 


•jnivača Hrvatskog katoličkog akademskog društva „Domagoj". U ime tog društva 
tn— Fotografija s vjenčanja njegova godine 1936. Foto „ Obitelj * 


Braćo moja, desne ruke moje, 
Hoćete li priznat grčkog cara 
Domovini, sebi za gospara? 

Hoćete li birat drugog bana?« 
Gromka buka grmnu sa svih strana: 
»Bolje, da nas nestane sa svijeta, 
Neg’ tuđica da gospodi kleta. 

Živi, bane, živi, gospodine, 

Koj’ dom diže do ove visine!« 

Tad Domagoj sitnu knjigu piše: 
»Ban Domagoj i njeg’vi župani 
Pozdrav šalju grčkomu Vasilju! 
Istina je, care gospodine, 

Hrvatska je nekad grčka bila, 
Hrvatom ju dade Heraklije, 

Al, Oborca da sataru prije.' 

Ako li ti gladno srce žudi 
Za hrvatskom otadžbinom našom, 
Divnom djevom, divno iskićenom, 
Dođi care, pir ćemo ti spremit, 
Carske ćemo pripraviti dare, 
Posjeklice, strijele ubojnice . . .« 
Potpisuje Domagoju bane, 

Potpisuje pop Teodosije, 

A župani znake postaviše, 

Jer im ruka samo mačem piše. 



Slika lijevo : 
DOMAGOJ ANDRIĆ, 
sin nekadanjeg predsjednika 
„Domagoja" dra Josipa Andrića 
Rođen 23. travnja 1933. 

Slika desno: 
DOMAGOJ ŠUBIĆ, 
sin upravitelja katoličke tiskar- 
sko-knjižarske zadruge „Naro- 
dne Prosvjete" u Zagrebu 

CRNI DVORAC 


FRANCUSKI NAPISALA M. D E L L Y — PREVODI ZLATA L. P. 


Kad je mladić otišao, Natalija otprati u sobu 
svoju učenicu. Već su četvrt sata bile odsutne i 
već se Marcela bila počela svlačiti, kad začuše 
zvonce na vratima! A svi su psi u dvorištu stali 
uznemireno lajati . . . 

»Tko bi to mogao biti? I to u ovako kasno 
doba? Ah, gospođice, vaša soba gleda na dvo- 
rište: pođite pogledati, tko je . . .« 

»Umiri se, ti si vrlo znatiželjna. Zašto se toliko 
uzrujavaš?« 

Marceli je to bilo krivo, ali je poslušala i šutke 
nastavila svlačenje. Odjednom se otvoriše glavna 
vrata i čuli su se glasni povici. 

»Velim vam, da se nešto dogodilo!« reče Mar- 
cela i poleti niza stube. 

»Marcela, ti si napola gola; prehladit ćeš se!« 

No djevojčica je nije ni čula. I Natalija je bila 
prisiljena, da pođe za njom, ali ne nerado, jer 
je odjednom prepoznala između ostalih i glas 
Stanislava. 

I doista, on je bio u predsoblju, a oko njega 
gospodari i sluge iz Crvene Pećine. Natalija je 
opazila, da mu je lice vrlo blijedo i pokrito pra- 
šinom i krvlju, 

»Jeste li ranjeni?« jedva je mogla zapitati, 
jer ju je nešto stiskalo u grlu. 

Stanislav se oslobodi onih, koji su ga okru- 
živali i pristupi k Nataliji. 

»Nije ništa, baš ništa, gospođice! Kao što sam 
ispripovjedio čas prije ovoj gospodi, moj je 
auto naišao na neku neočekivanu zapreku, pa se 
preokrenuo. Ali ja nisam zadobio nego manje 
ozljede ovdje na glavi . . .« 

»Tu ranu moramo odmah liječiti, moj prija- 
telju,« reče gospodin Ravines. »Alberta, donesi 
povoje. Hoćeš li ti povezati ranjeniku rane?« 
upita svoju ženu. 

»Da ti iskreno kažem, ja nisam mnogo u tome 
vješta ... A kad vidim krv, odmah mi je zlo,« 
odgovori gospođa Ravines sva uznemirena. 

»Onda dođi ovamo ti, Šarloto!« 


Osobito pazite što bolesnik pije! 



Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 


Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


(Nastavak) 

I to govoreći gospodin Ravines stade očima 
tražiti svoju kćer. No Šarlota, koja je čas prije 
tu bila, nekamo je odmaglila. 

»Gospođica Natalija zna vrlo lijepo njego- 
vati bolesnike!« reče Marcela. 

»Doista, na to se nisam ni sjetio. Gospođice, 
hoćete li mi pomoći, da povežemo rane gospo- 
dinu Dugandu?« 

»Vrlo rado,« odgovori Natalija drhtavim gla- 
som. 

Za čas je Stanislav bio položen na jedan di- 
van u salonu, a vješte ruke njegove zaručnice po- 
vezivale su mu glavu. Kad je sve bilo gotovo, 
mladić ustane i reče, da se mora žuriti kući, jer 
ga stric sigurno vrlo zabrinut čeka . 

»Dao sam upregnuti kočiju,« reče gospodin 
Ravines. »A jeste li ispitali, kakva je to zapreka 
bila?« 

»Lešina nekog psa, koju je na zaokretu ceste 
neko bacio ispred mene baš u času, kad je tuda 
prolazio moj auto. Ja sam vidio, da će mi to sme- 
tati prolaz, no nisam imao vremena da zausta- 
vim.« 

»To je dakle bio atentat!« poviče Mauricije. 

»Sigurno,« odvrati inžinjer. 

»Imate li neprijatelja, dragi moj Dugand?« 
upita gospodin Ravines. 

»Imam. I možda ću vas kroz kratko vrijeme 
podsjetiti, da se sjetite ovoga, što se večeras 
dogodilo.« 

»Što to znači?« 

»Oprostite mi, što u ovom času ne mogu biti 
jasniji ... I svima vam najljepša hvala za bri- 
ge, koje ste mi iskazali . . .« 

Stisne ruke, koje su mu pružili gospodin Ra- 
vines, njegova gospođa i Mauricije, te malko 
dulje zadrži u svojoj Natalijinu i prošapta: 

»Molite!« 

»Dragi Dugand, morate tu stvar prijaviti po- 
liciji, a kako vi već i sumnjate na nekoga, ne 
će biti teško utvrditi začetnike atentata,« reče 
gospodin Ravines prateći inžinjera do kočije. 

»Ne bojte se: zločinci će biti svi kažnjeni . . .; 
ili ću ja platiti glavom!« odgovori Stanislav. 

Natalija je napokon uspjela da opet odvede 
u sobu svoju učenicu, koja je bila vrlo uznemi- 
rena zbog svega onoga, što je te večeri vidjela 
i čula. 

Dok su prolazili ispred Šarlotine sobe, otvore 
se njezina vrata i ona obučena još uvijek u ve- 
černju haljinu, zapita bezbrižno: 

»Kako je dakle ranjeniku?« 

»Hvala Bogu, bolje mu je,« odgovori Nata- 
lija, koja je još uvijek sva drhtala. 

»Po tebi bi mogao i umrijeti; nisi znala dru- 
go, nego pobjeći,« poviče Marcela. »Na sreću, 
gospodična Natalija nije kao ti. Drhtale su joj 

ruke i bila je vrlo blijeda, ali se brinula oko 
jadnog gospodina Duganda kao prava bolni- 
čarka. A on je bio vrlo zadovoljan, da se može 
povjeriti njezinoj skrbi.« 

»To znači, da gospođica Landies nije preveć 
osjetljiva srca,« odvrati Šarlota, koja je postala 
crvena kao krv zbog zadnje sestrine primjedbe. 
Zatim srdito zatvori vrata, a Natalija odvuče 
djevojčicu u sobu. 

Nekoliko časaka iza toga Natalija je kleknula 
u svojoj sobici i žarko molila za svoga zaručni- 
ka. Bila je uvidjela, da teška opasnost prijeti 
Stanislavu, ali nije mogla protumačiti, ni kakva 
je opasnost ni odakle dolazi. Odlučila je, da nje- 
zine molitve ne će prestati sve do dana, kad će 
se razotkriti čitava ta tajna. 

* 

Gospođa Ravines je bila duboko odlučila da 
otpusti odgojiteljicu svoje kćeri, ali nije znala 
pronaći izliku niti to kazati dobroj djevojci. Ona 
doista i nije imala nikakva razloga da se na nju 
tuži, jer je Natalija posjedovala sve one darove, 
koji su bili potrebiti za tu službu. Pored toga 
Marcela je bila upravo zaljubljena u Nataliju i 
tko zna, šta bi ona učinila, kad bi doznala za 
bezrazložiti odlazak svoje drage gospođice. A 
i Mauricije bi možda naslutio pravi uzrok, zbog 
kojega se majka odlučila na taj korak. 

Jedna nepredviđena okolnost izvukla ju je iz 
neprilike. Dva dana naime iza one nezgode, koju 
je doživio Stanislav, primila je pismo od Marce- 
line strine, koja se od nekog vremena nalazila 
u Cannesu, a u njemu je pisalo, neka joj pošalju 
djevojčicu preko zime. 

»Ja sam sama i žalosna,« pisala je strina, »i 
bila bi za mene prava radost, kad bih se mogla 
brinuti za moju dragu djevojčicu, kad bih je 
mogla zabavljati i u isto vrijeme poučavati.« 

Gospođa Ravines prihvati tu zgodu i reče, da 
kroz to vrijeme ne će biti potrebita odgojitelji- 
ca. Dapače bi bilo vrlo nezgodno, kad bi se i nju 
poslalo sa njezinom učenicom k strini. Na taj 
je način Natalija bila obaviještena, da je u kući 
Ravines više ne trebaju. 

Marcela je ostala u dvoumici. S jedne strane 
srce ju je vuklo k odgojiteljici, a s druge stra- 
ne k strini, koja ju je obasipala svim mogućim 
darovima te joj u svemu izlazila ususret. 

»Ali kad se na proljeće vratim, vratit ćete se 
i vi, gospođice Natalijo!« usklikne Marcela i za- 
grli je. 

Natalija nije odgovorila: naslućivala je, da će 
taj rastanak biti konačan. Već nekoliko dana 
gospođa Ravines nije bila prema njoj susretlji- 
va kao nekad; a pored toga vidjela je u zlob- 
nim Šarlotinim očima neki radosni bljesak, kad 
joj je gospođa Ravines kazala svoju odluku. 

Gubitak tog namještenja, da ga je doznala 
pred nekoliko dana, bio bi za nju neočekivan i 
bolan udarac, pogotovu u ono vrijeme, kad su 
Vitalina i gospođa Landies imali mnogo nužnih 
izdataka. No ona će doskora poći za Stanislava, 
pa će tako njezina sreća biti osigurana pod za- 
štitom tog vrijednog čovjeka. 


Marcela je imala otputovati za osam dana i 
Natalija, zamoljena od svoje odgojiteljice, pri- 
stala je da ostane sve do toga časa. No pouka je 
skoro posvema prestala te Natalija, iskoristivši 
tu slobodu, odmah je prvi dan iza razgovora s 
gospođom Ravines pošla u posjete Julijani Vail- 
lant, koju odavna već nije vidjela . . . Baš kad je 
odlazila, sretne se s gospodinom Ravines i Mau- 
ricijem, koji su razgovarali s jednim čovjekom 
iz tvornice Eyrans. Dok je prolazila, taj je čo- 
vjek iz tvornice govorio: 

»Pa ipak je tako, gospodine! Čini se, da se 
gospodin Dugand baš ni najmanje ne trudi da 
pronađe krivce... Doista, sretno je isplivao! 
Međutim je kod one nezgode lako mogao izgu- 
biti glavu! . . .« 

Dok je Natalija pješačila, mislila je na tu 
zgodu i činila joj se doista neobična. S jedne 
strane zbog nerazjašnjive zloće, koju je netko 
pokazao prema inžinjeru, kojega inače vole svi 
njegovi radnici i čitav kraj; a s druge strane zbog 
nikakve Stanislavove brige da pronađe zločinca. 

Kad je došla na glavnu cestu, opazila je, ka- 
ko joj ide ususret župnik iz Saint-Pierra. Netom 
ju je on prepoznao, usklikne: 

»Koja sreća, da sam vas susreo! Baš sam išao 
u Crvenu Pećinu, da vas potražim i da govorim 
s vama, gospođice . . . .Siromašna Julijana umi- 
re, pa bi htjela da vas još jednom vidi prije 
smrti.« 

»Julijana? . . . Kako? . . . Tako brzo?« 

»Jest, jutros joj je pozlilo i baš sam je čas 
prije okrijepio svetim sakramentima. Može pre- 
minuti za nekoliko sati. Jadna djevojčica! Pravi 
je anđeo!« 

»Ja sam se baš k njoj zaputila, velečasni; k 
mojoj jadnoj Julijani!« 

Natalija pozdravi župnika i zaputi se prema 
kolibi. Kako nitko nije odgovorio na njezino 
kucanje, uđe unutra. Julijana je ležala na kre- 
vetu sklopljenih ruku i zatvorenih očiju. Činilo 
se, da djevojčica moli . . . Nedaleko od nje na- 
lazila se njezina majka. Oči su joj bile nabrekle 
od plača te je pružala sliku beskrajne i okrutne 
boli. Kad je Natalija ušla, žena se nije maknula, 
ali se Julijana okrene prema njoj, a radosni 
smiješak obasja njezino mršavo lice. 

»Ah! Koja sreća! Vele časni župnik mi je re- 
kao, da će svakako isposlovati da dođete do me- 
ne, draga gospođice!« 

Natalija srdačno stisne mršavu ručicu, koja se 
pružila prema njoj i reče: 

»Da, susrela sam ga, baš kad sam krenula 
ovamo, i kazao mi je, da je moja Julijana danas 
malko umornija nego obično. 

»Danas mi je vrlo teško. Osjećam, da mi se 
primiče konac,« odgovori djevojčica. »Znate, 
bila bih zadovoljna, kad bi se to ticalo samo 
mene, ali . . .« 

Okrene teškom mukom glavu i baci pogled 
na majku, koja je još uvijek stajala nepomično 
kao kip. 

»Mamice, nemojte tako očajavati! Život je 
kratak, i doskora ćemo se opet sastati onamo 


gore, ako budete mislili na dobrog Boga i ako 
mu budete -služili, kako najbolje budete znali.« 

Žena se odjednom trgne i ustane, a očajni gr- 
caj provali joj iz grla. 

»Oh, ti misliš, da te smirena mogu pustiti da 
pođeš? Ne, ne: već su troje tako pošli! ... Ti 
si mi sama ostala, zadnja, pa zar da budem mir- 
na? O, sigurno ću umrijeti od grižnje savjesti 
i od boli! Iza svega ovoga šta hoćeš, da još Bog 
učini da me kazni?« 

Riječi su joj u bijesu i gorčini provaljivale na 
usta, pa je nastavila: 

»Neka mi radije rastrga srce, ali neka pusti 
da ti budeš živa, draga moja Julijano!« 

Zatim pograbi blijede kćerine ruke i stane ih 
obasipati c jelovima i posipati suzama. 

Julijana je bila blijeda kao mramor i sva je 
drhtala. 

Natalija je u tom žalosnom času jedva mogla 
suspregnuti suze. Prigne se k nesretnoj majci i 
reče: 

»Siromašna ženo, vidite, da na taj način samo 
mučite svoju kćerku.« 

Nesretnica se uspravi te klonula i u teškim je- 
cajima izađe iz sobice. 

»Mama, mama!« prošapće Julijana. Suze su 
joj se cijedile niz lice, a ruke joj se sklopiše u 
očajničkoj kretnji. 

»Što će biti od moje majke, kad mene više ne 
bude? Oh, molit ću toliko za nju onamo gore! 
A vi, gospođice, hoćete li doći koji put da je 
pogledate? Nemojte je zapustiti!« 

Jedva suspregnuvši jecaje, koji su joj nava- 
ljivali iz grudiju, Natalija obeća djevojčici, da 
će je poslušati. Bila je sigurna, da će se doskora 
i opet tu vratiti, iako sada na čas ostavlja taj 
kraj. A tada će biti svoja gospodarica te će moći 
vršiti dobročinstva, koja god bude htjela, a u 
tome će je sigurno pomagati i njezin životni 
drug! 

Malko se više nego obično zadržala u koli- 
bici, jer ju Julijana nikako nije htjela pustiti . . . 
No već se počela spuštati noć, i više nikako nije 
smjela ostati. Poljubi zato djevojčicu, obeća joj, 
da će se sutra opet vratiti k njoj, i izađe vrlo 
žalosna. 

Žurila se, jer je cesta bila pusta. Sa strane ce- 
ste nalazila se gusta i visoka živica od grmlja. 
Natalija se nije bojala: kraj je bio siguran i ni- 
kad se nije čulo za napadaje na djevojke . . . 
Već je bila pri kraju tog osamljenog dijela ce- 
ste i u daljini je već vidjela prve kuće Saint- 
Pierra. 

No odjednom se s desne strane ceste nešto 
makne i netko nahrupi iz gustog grmlja. Nata- 
lija osjeti, kako su je zgrabile dvije snažne ruke 
i oborile je na zemlju još prije, nego što je do- 
spjela i povikati. Zatim je bila zamotana u neki 
pokrivač i dobro svezana . . . Napadač je na kon- 
cu nešto nosio, a nešto vukao svoju žrtvu, koja 
se cijelo to vrijeme nalazila u nesvjestici . . . 

(Nastavit će se.) 


Dobitnici jeronimske lutrije 

knjiga 

Hrvatsko književno društvo sv. Jeronima, 
kojega su knjige poznato jeftine, daje moguć- 
nost, da se još uz posebno snižene cije- 
ne i besplatno dijeljenje kn jiga pro- 
širi dobra štampa u naročitoj množini. Od Svi- 
jećnice pa do Jeronimskog dana (30. IX.) pro- 
daju se- izvjesne skupine jeronimskih knjiga za 
samu jednu trećinu običnih cijena, a 
povrh toga svaki kupac dobiva žr i j eb ni 
broj, pa čiji broj bude izvučen: prima besplat- 
no nagrade od 25, 50 ili 100 knjiga. Zri jeban ja 
su predviđena na dan dobre štampe (29. VI.) 
i na Jeronimski dan (30. IX.), te je prvo žr i je- 
ban je obavljeno na Petrovo i Pavlovo, a žr i je- 
bani su brojevi od 1 — 7.500, dok će se dal j ni 
brojevi vući jesenas 30. IX. 

Po 25 knjiga dobilo 150 žri jebanih brojeva, po 
50 knjiga 15 brojeva, a po 100 knjiga njih 8. 
Nagrade su dobivali ovi brojevi: 

PO 100 KNJIGA: 21, 1030, 3401, 4092, 5333, 
6010, 6154 i 7401. 

PO 50 KNJIGA: 560, 1215, 1868, 2681, 3070, 
3244, 3279, 4130, 4261, 4771, 5311, 6982, 6990, 
7362, 7491. 

PO 25 KNJIGA: 5812, 231, 305, 361, 401, 421, 
455, 561, 563, 599, 606, 609, 699, 703, 827, 522, 
631,1170, 1322, 1371,1828 1999 2016, 2066, 2074, 
2089, 2150, 2165, 2218, 2225, 2250, 2296, 2297, 

2483, 2678, 2684, 2680, 2742, 2867, 2910, 2956, 

2976, 2995, 3047, 3171, 3196, 3241, 3295, 3311, 

3351, 3414, 3425, 3442, 3588, 3673, 3829, 3833, 

3864, 4009, 4019, 4046, 4117, 4129, 4154, 4200, 

4340, 4340, 4391, 4412, 4415, 4450, 4490, 4505, 

4607, 4620, 4672, 4691, 4707, 4731, 4782, 4807, 

4826, 4871, 4892, 4902; 4937, 4973, 4991, 5012, 

5111, 5122, 5138, 5139, 5162, 5190, 5200, 5255, 

5306, 5390, 5492, 5513, 5515, 5566, 5592, 5601, 

5670, 5707, 5771, 5812, 5860, 5893, 5905, 5921, 

5946, 5997, 6003, 6017, 6090, 6098, 6120, 6138, 

6191, 9199, 6275, 6285, 6293, 6303, 6303, 6345, 

6370, 6409, 6419, 6477, 6497, 6582, 6605, 6612, 

6637, 6721, 6888, 6899, 6917, 6982, 7012, 7116, 

7069, 7070, 7113, 7129, 7185, 7192, 7292. 

Dobitnici mogu svoje nagrade podići u Poslov- 
nici Društva sv. Jeronima, Trg Kralja Tomislava 
21, uz predočenje ceduljice sa žrijebnim brojem. 
Žrijebni broj mogu poslati i poštom, te zatražiti 
da im se knjige dostave, ali tada neka prilože 
marke za otpremu nagrade i to: od din 10 za 25 
knjiga, din 15 za 50 knjiga odnosno din 25 za 
100 knjiga. 

Pogodovna prodaja jeronimskih knjiga u sku- 
pinama po 10 dinara i žrijebnim brojem traje do 
konca ru jna o. g., jer je drugo žri jeban je na je- 
ronimski dan 30. IX. o. g. 

HRVATSKO KNJIŽEVNO DRUŠTVO SV. 

JERONIMA, 

Zagreb, Trg Kralja Tomislava 21. 

Ručni rad 


Pletena bluzica 



Za ovu blizicu potrebno nam 
je 150 grama konca za kačkanje 
br. 70 — u boji, koju želimo, 
2 igle od 2.5 mm i 2 igle još 
tanje, jednu čeličnu kačkalicu br. 
20 . 

LEĐA. Plest ćemo s dvostru- 
kim koncem i s iglama od 2.5 
mm. Načinimo 130 očica. Plete- 
mo 5 redova: 1 očica pravo, 1 
očica krivo; 6 red sve krivo; 7. 
red: 1 očica * metnemo konac 
naprijed i skinemo očicu, a da 
je ne pletemo, metnemo konac 
natrag, napravimo 2 očice pra- 
vo u istu očicu (jednu od napri- 
jed, drugu odostrag), dvije oči- 
ce pletemo zajedno, pa dalje kao 
*; 8. red: sve krivo; 9. red: 1 
očica, * 2 očice pravo u istu oči- 
cu, 2 očice pletemo zajedno, sta- 
vimo konac naprijed, 1 očicu 
premetnemo, stavimo konac na- 
zad, pa opet pletemo kao od *. 
Vraćamo se pletući sve očice kri- 
vo, onda opet kao u 7. redu (si. 
I.). Kada smo ispleli 5 cm, uzet 
ćemo tanke igle i pletemo 4 cm 
s njima isti uzorak. Dalje plete- 
mo opet s debljim iglama sve, 
dok ne ispletemo 26 cm u svemu. 
Završimo s obje strane po 8 oči- 
ca i dalje kroz 8 redova po 1 
očicu. Dalje pletemo opet ravno. 
Kad imamo 43 cm ispletenoga, 
napravit ćemo ramenice tako, da 
4 puta završimo po 9 očica sa 
svake strane, preostale očice za- 
vršimo u jedamput. 

PREDNJA DESNA STRANA. 
Načinimo 70 očica i pletemo kao 
i leđa. Izrez za rukav radimo na 
27 cm od početka i to ovako: 
najprije završimo 8 očica, i 12 
puta po 1 očicu (u svakom redu 
po 1 očicu). — Kad smo ispleli 
38 cm duljine, s prednje ćemo 
strane započeti formirati izrez 
za vrat. Najprije završimo po 2 
očice 4 puta uzastopce, onda po 
1 očicu sve, dok ne ostane na igli 
40 očica. Ramenice ćemo završi- 
ti, kad imamo 45 cm odozdo ta- 
ko, da 4 puta završimo po 10 
očica. 

Lijevu prednju stranu radimo 
kao i desnu, samo ovaj vis-a-vis. 

RUKAVI. Načinimo 90 očica. 
Radimo 4 reda 2 pravo, 2 krivo, 
a dalje po sk I. U svakom 2. re- 


du dodajemo s obje strane po 1 
očicu tako dugo, dok rukav ne 
bude 34 cm širok. Kad je rukav 
12 cm dugačak, završimo po 2 
očice u svakom redu s obje stra- 
ne 4 puta; onda po 1 očicu sva- 
ka 4 reda. Kad je rukav 26 cm 
dugačak, završavamo po 2 očice 
na početku svakog reda, a na 28 
cm završimo sve očice, koje su 
preostale ujedamput. 

Sašijemo prednje dijelove s 
leđima, rukave ćemo, kako she- 
ma pokazuje na 3 mjesta ušiti 

1 tako ih spojiti s ostalim dije- 
lovima. 

Na prednjem rubu lijeve stra- 
ne s kačkalicom ćemo napraviti 
rub od kratkih štapića (si. II.) 
širok 2.5 cm. Na desnoj strani 
se isto učini, ali tu moramo na- 
činiti i rupice za gumbe. Radimo 
ih ovako: kratki štapić, 3 lan- 
čića u zrak, preskočimo 3 lan- 
čića od prošlog reda i kratki 
štapić zabodemo u 4 lančić. Iz- 
među rupica neka bude razmak 
od 5 cm. Oko vrata napravimo 

2 reda kratkih štapića. 

Ukras ispod vrata sastoji se od 
tri dijela. 

3. — Na vrhu kačkanog ruba 
na lijevoj prednjoj strani kač- 
kamo kratke štapiće na cijeloj 
širini ruba 4 cm dugačko, onda 
dodajemo po 1 štapić na počet- 
ku svakog reda (Vidi nacrt br. 
3). Razdijelimo posao na dva di- 
jela radi rupice za gumb. Radimo 
svaku stranu posebno dodavaju- 


ći i dalje očice sa strane kroz 6 
redova. Onda radimo opet sve 
zajedno i završavamo po 1 oči- 
cu na početku svakog reda, dok 
sve ne završimo. 

1. — Na lančić od 6 cm radi- 
mo kratke štapiće U svakom 4 
redu završimo po 1 štapić na oba 
kraja reda. Kad smo načinii 6 
cm duljine, radimo 3 cm posve 
ravno; onda opet 6 cm tako, da 
u svakom 4. redu dodajemo po 
1 očicu na oba kraja reda. 

2. — Radimo kao i br. 1, sa- 
mo što započnemo s lančićem 
od 6 cm i radimo kroz 4 cm od- 
uzimanja, 2 cm ravno i opet 4 
cm dodajemo očice. (Vidi she- 
mu). 

Ukras na ramenima. Napravi- 
mo 3 lančića. Dodajemo po 1 
štapić na koncu svakog reda, sve 
dok ne dobijemo širinu od 10 
cm. Onda oduzimamo po 1 oči- 
cu na kraju svakog reda sve, 
dok nam ne ostanu 3 štapića; 
pa završimo. 

Sve ukrasne dijelove prišije- 
mo na bluzu, kako nam slika po- 
kazuje. Z. L. P. 


IVAN GAŠPARIĆ 

KLOBUČAR 

ZAGREB, Maksimirska 54 

Prodaja i vlastita izradba svih vrsti 
muških i ženskih šešira i kapa. 
Primaju se popravci uz vrlo solidne 
cijene. 

Preporučam se cij. mušterijama. 

Dobar tek 

Juha od kruha. Odreži koru sa 
nekoliko komada kruha, isijeci ga na 
tanke listiće, metni u zdjelu, nalij 
žlicu ulja, razmućenog sa 2 žumanj- 
ka, pa prelij s 2 litre vode, koja 
vrije, posoli, promiješaj i nosi na 
stol. 

Juha od krumpira sa slaninom. 

Oguli V2 kg krumpira, nareži ga na 
kocke i skuhaj u vodi. Dotle nareži 
10 dkg slanine na kocke, preprži i 
ocijedi s nje mast, u kojoj pirjaj 
sitno nasjeckanog luka i malo bra- 
šna, da lijepo tamnije porumeni, te 
dodaj malo sitne crvene paprike. U 
taj zapržak uspi skuhani krumpir, 


Kuhinjski kalendar 

Srpanj 

Ponedj. 

17 

Objed: Juha od krumpira sa sla- 
ninom. Punjene paprike. 

Večera: Naduvak od grisa s 
kompotom od kajsija. 

Utorak 

18 

Objed: Juha od kruha. Đuveđ 
sa ćuftetima. 

Večera: Kajgana sa salatom od 
paprike i rajčica. 

Srijeda 

19 

Objed: Juha od zelenja. Rezanci 
sa sirom. 

Večera: Pržena jetra s ajvarom. 

Četvrtak 

20 

Objed: Juha od vina. Teletina u 
zelenju. Palačinke punjene bademi- 
ma. 

Večera: Sir s vrhnjem. 

Petak 

21 

Objed: Mliječna juha s krumpi- 
rima. Varivo od slatkoga kupusa. 
Savijača s jabukama. 

Večera: Okrugljice s kajsijama. 

Subota 

22 

Objed: Juha od kosti s taranom. 
Govedski odresci s umakom od raj- 
čice i makaronima. Kajsije. 

Večera: Pečena teleća slezena sa 
salatom od krastavaca. 

Nedjelja 

23 

Objed: Kisela juha od piletine. 
Pržolica s lećom. Listići. 

Večera: Kaša od krumpira s 
hrenovkama. 

Ponedj. 

24 

Objed: Juha od rajčice sa žli- 
čnjacima. Varivo od korabice s krum- 
pirom. 

Večera: Palačinke pd krumpiro- 
va tijesta. 

Utorak 

25 

Objed: Juha od mrkve. Punjene 
paprike. 

Večera: Francuska jaja. 

Srijeda 

26 

Objed: Juha od cvjetače. Bački 
kotleti s pečenim krumpirima i sala- 
tom od krastavaca. Kruške. 
Večera: Puding od kruha. 


> O M AĆICE 

posoli i prokuhaj, a onda dodaj one 
čvarke i nosi na stol. 

Đuveđe. Pola kg oprane riže po- 
miješaj sa 3 glavice na kolutove na- 
sječenog luka, koji si prepržila u 7 
dkg ulja, te dodaj malo sitne crvene 
paprike, soli, i nekoliko krumpira, 
narezanih na tanke kolutiće. U posu- 
du uspi to sve, pa naslaži gore ze- 
lene paprike, narezane na kolutove, 
i rajčice, narezane na kolutove, te 
posoli i pobiberi. Nalij vode i metni 
u vrelu pečenjaru, da se lagano peče, 
dok riža ne bude sočna. 

Ćufteta. Prognječi kroz sito pet 
skuhanih i oljuštenih krumpira te ih 
zamijesi sa žličicom ulja, s malo soli, 
malo brašna. Pirjaj na žlici ulja 5 
samljevenih oraha s manjom glavi- 
com sitno nasjeckanog luka te s na- 
sjeckanim peršinovim lišćem te to 
umiješaj u onaj krumpir. Umijesi tu 
smjesu i načini male okrugljice, ko- 
je uvaljuj u žemljine mrvice i pre- 
prži na vrelom ulju. 

Francuska jaja. Razmuti 4 jaja u 
šaljici mlijeka i prži na rastopljenom 
maslacu, samo da malo stvrdne. To- 
mu brzo dodaj ostatke sitno nasje- 
ckane pečene teletine, nasjeckanih 
gljiva, koje si pirjala na maslacu, i 
fino nasjeckanog zelenog peršina. 
Sve prži i nosi na stol. 

Palačinke od krumpirova tijesta. 
Oguli i naribaj 5 većih skuhanih 
krumpira te dodaj 1 jaje, zamućeno 
u hladnoj vodi (ili mlijeku), i toliko 
brašna, da nastane rijetko tijesto za 
palačinke. Peci od tog tijesta pala- 
činke kao obično, namaži ih pekme- 
zom, motaj i prepeći u pečenjari. 

S. A. 


Kućni savjeti 

Čišćenje mutnog octa. Da mutni 
ocat ili sirće postane opet bistar, 
treba u jednu litru octa uliti dvije 
žlice mlijeka. Kad se izbistri, a to 
biva istom drugi dan, onda se bi- 
stri ocat oprezno prelije u drugu 
posudu a preostali se talog baci. 

Lako struganje ljuske s ribe. Mje- 
sto noža može se lako skinuti lju- 
ska s ribe običnom trenicom, na ko- 
joj se riba hren. 

Bojadisanje crnom bojom. Želje- 
zne peći, štednjaci, željezni ili li- 
meni zakloni, vrata na peći i lime- 
ne cijevi obojadisat ćemo dosta traj- 
no crnom bojom, na ovaj način: Ku- 
pi vodenog stakla i crne boje (frank- 
furteršvarc), pa to dobro izmiješaj. 
Tom smjesom oboji dotični pred- 
met i četkom dobro istari. Bojadi- 
sanje je tom bojom dosta trajno, a 
odoljieva i vlazi. 

Kako se čuva perje u jastucima. 

Evo ovako: pernate jastuke i peri- 
ne ne smijemo izlagati jakom suncu, 
već samo u hladu, na toplom zra- 
ku. Izložimo li ih prejakom suncu, 
onda se u njima lomi perje. Radi 
istog uzroka ne smijemo ih jako 
isprašivati, već lagano udarati šta- 

pom, te ih zatim dobro iskefati me- 
kanom četkom. Nu osim toga tre- 
ba perje često iznositi na zrak, da 
se dobro prozrači. Moljci su velika 
opasnost po perje. Ali oni su opasni 
samo onda, ako se jastuci ne upo- 
trebljavaju često. Onoj pernatoj po- 
steljini, koja se redovno upotreblja- 
va, ne prijeti pogibelj od moljaca. 
Neupotrebljive jastuke treba dobro 
zamotati u stare novine i čvrsto ih 
povezati. Nu ipak valja ih pregledati 
što češće, baš radi tih moljaca. Ta- 
ko radeći može se perje sačuvati u 
dobrom stanju više od 30 godina. 

Čuvanje stola u blagovaonici. Pod 
stolnjak se podmetne sukneni ili pu- 
steni pokrivač. Tako se čuva stol 
od tragova, koji ostaju od tople 
zdjele; a usto se ne lupa po stolu 
posuđem, ako je pod stolnjakom de- 
blja podloga. 

Čišćenje tamnih politiranih pred- 
meta. Takvi se predmeti mogu veoma 
dobro očistiti lanenim uljem i crnim 
vinom. Oboje se smiješa u jednakoj 
količini, pa se u toj smjesi nakvasi 
meka krpa; te se njom dobro istrlja 
sve dotle, dok ne zadobije lijep sjaj. 
Za svijetlo se opet pokućstvo prire- 
đuje ova politura: Na jednake se di- 
jelove uzme laneno ulje, goriva že- 
sta i ocat. Sve se to dobro izmiješa, 
te se na meku krpu malo nalije te 
tekućine. Tim se trlja pokućstvo, a 
zatim se suhom krpom dobro istare. 

Čišćenje zamazanog češlja. Kupi 
malo nišadora, pa ga razblaži čistom 
vodom. U vodu zamoči otvrdu četku, 
te s njom peri češalj. Kad si ga do- 
bro oprao i potpuno očistio, onda ga 
izvadi iz vode, te ga još jednoć ispe- 
ri čistom vodom. Ili: malo pamuka za- 
moči u benzinu i provlači ga kroz 
zupce češlja sve dotle, dok ne ostane 
vata posve čista; dakle valja mije- 
njati pamuk prema potrebi. 

I. Sitarić 

Gospodarstvo 

Kelj pupčar. To je veoma tečno po- 
vrće, ali ga ipak mnogi ne vole. Od 
listopada pa sve do proljeća daje nam 
male ali tečne ružice. Te se ruže mo- 
raju razviti do listopada. Ako se do- 
tle posve ne razviju, onda moramo 
stabljici otkinuti vrh, pa će se ubrzo 
pokazati ruže na stablici. Ako mi to 
učinimo kasnije, onda ne ćemo vi- 
djeti koristi, jer će ruže ostati meka- 
ne. Lišće se ne smije trgati sa stablji- 
ke, jer kroz lišće dobivaju ruže hranu 
iz zraka. Otkida se samo ozlijeđeno 
i suho lišće. I. S. 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOIĆ, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 



MALI TOMA U B A 1/ O N C 

Prema istoimenom romanu Mark Twaina Slike i tekst od M. Fučića 



97. U odsudnom času opazili su tužiš policiji i Georg Washington i mlogi rogovi, ha?!« »Možda. A sa- 

Tom i Huck namjeru napadača. Po- oni moraš dobiš hudo batina, je tak, da pogledajte tamo u daljini Crvena 

jurili su balonom, zabušili se među massa?« »Svakako, Jime, to im ne More.« 

njih i pobacali ih kao mrave sa sfin- fali. I uz to će platiti i nama odštetu.« »To budeš Crveni More?? Zaistice 

ge. Jim je bio spasen. 99. Balon nastavi put. »Kairo.« »Bi- to budeš još uvek malki crveno od 

98. »Hu, to nevidišno stvar. Oni lo tam zlatno tele?« »Jok! Tamo sta- egipatski krv. Jo, to grozno lep. Tam 

fakini htjelo ubiti jedno pošten čo- nuje sultan, koji ima 999 žena.« »Je, faraona zagutil voda, a Židovi ne 

vjek kakti jedno stjenica i nikoli ki- ja čul, da sultan svaki dan praviš zagutil. Židove vodil Mojsije. He, to 

štra (nikome ništa). Oh, moraš njih dugi nos i da incaš na glavi mlogi, silno!« 



100. »A ona planina iza Crvenog 
Mora to je sveto brdo Sinaj, gdje 
je Mojsije razbio ploče.« »I tam bil 
zavjetno kufer, je tak? No, slušaš 
mene, massa Tom, prosim lepe, spu- 
stiš se malo na vrh ot Sinaj. Tak, 
samo malo.« »Dobro, hoću. Ali do- 


daj mi sada moju kukuruznu lulu.« 

101. »O-jo, massa! Vaš kukuruzno 
lula umri. Ono razbijeni.« »Šta-a? 
Razbila se? A što ću sad?« »Uzmi ovu 
profesorovu iz jantara.« »Ne, ne. 
Ja mogu pušiti samo iz kuku- 
ruzne lule.« 


102. »Ha, sjetio sam se! Kako bi 
bilo, Jime, da ti pođeš u balonu u 
Haunibal po moju drugu kukuruznu 
lulu i da mi je doneseš na Sinaj! Ona 
leži točno u lijevom uglu police, nad 
ognjištem u našoj kući. Pazi, da te 
ne opazi teta Polly.« 


Križaljka 

Složio BekiI, Zagreb 

Vodoravno: 1. dopisnik, 10. mjera za po- 
vršinu (množina), 11. tunel, prokop, 12. lav (lat.), 
13. biljka koja peče i pali, 16. žnora, vrpca, 18. 
popul. svetac (e-o), inicijali prezimena i imena 
hrv. književnika (»Ex ponto«) 21. vrst bolničara, 
vidar, 24. vrh, rat, 25. muka, napor, 26. životinja 
u karavani, 27. lična zamj. (množ.), 28. zec (ša- 
ljivo), 30. dva suglasnika, 32. njom se šije (mn.), 
34. državica u Aziji, 36. češko žensko ime, 39. 
Kristovi inicijali, 41. pokazna zamjen. (ak. ž. r., 
dijal.), 42. vrst divljeg crnog bika, 44. aparati 
za bilježenje potresa. 

Okomito: 1. posuda, 2. franc. zlato, 3. ži- 
votinjski glas, 4. oruđe za žetvu, 5. Lisinskijeva 
opera, 6. pok. zamj. (mn.), 7. volja, polet, 8. ne- 
gacija, 9. konjski hod, 14. opkoljen, 15. kuhano 
mlijeko (bez zadnjeg slova), 17. župnik sv. Mar- 
ka u Zagrebu, 19. raste na livadi, 22. ž. ime (pa- 
dež), 23. kao 22. (nom.), 29. grubo, tvrdo, oporo, 
31. prigovor, prijekor (mn.), 33. kosa (mn.), 35. 
boj, nemir (gen.), 37. kuća, 38. šumica, pepeo, 
40. uzvik, 43. uzvik ljutine i bijesa. 


Rješenje treba poslati do 30 o. mj. Među od- 
gonetače podijelit će se 20 lijepih knjiga. 

NAGRAĐENI ODGONETAČI ZA KRIŽALJKU 
U BR. 15 

Po 3 romana dobili su: I. Pornazač iz K., S. 
Zmajević iz T. i L. Poslek iz B. Po 2 romana: 
P. Bojanić iz T. i M. Ženčić iz D. Po 1 roman: 
D. Zuber iz K. P. SS. milosrdnice, Sisak, Don 
P. Mihelin iz P., B. Jurišić iz Zagreba, N. Ćugelj 
iz V., M. Ljolje iz M., I. Ramljak iz Sarajeva, 
F. Hocenski iz Osijeka, S. Herula iz P., A. Tro- 
ha iz Č. i A. Matko iz Zagreba. 


NAGRAĐENI ODGONETAČI ZA KRIŽALJKU 
U BR. 16 

Po 3 knjige dobili su: K. Brell iz O., M. Lu- 
čić iz Č. i F. Lerseh iz M. Po 2 knjige: K. Petrov 
iz Č. i Z. Osek iz H. Po 1 knjigu: Z. Štefančik 
iz S. I. Z., V. Kraljić iz Splita, F. Klobučar iz 
S. I. Z., V. Paal iz Osijeka, Š. Pavletić iz K., D. 
Bačić iz M. D., N. Živković iz Z., I. Mladenić iz 
S. M. i Š. Segarić iz I. 

NEMOGUĆE. Žena (svome 
mužu, koji uči stenografi ju): 
»No, možeš li već pisati tako 
brzo, kako ja govorim?« 

Muž: »Tako brzo mogu, ali 
ne mogu tako dugo . . .« 

AU . . .! A: »Ja mogu lavlje ri- 
kanje imitirati tako, da sve živo- 
tinje zadršću, kada riknem.« 

B: »To nije ništa. Kada ja pred 
zoru zakukuriknem poput pije- 
tla, smjesta sunce izlazi!« 

PREKASNO. A: »Zašto imaš 
ovaj uzao na rupčiću?« 

B: »Ah! To je zato, kako bih 
se sjetio svog obećanja, da vi- 
še ne ću piti alkohol.« 

A: »Gle! Pa ovaj čas si istru- 
sio opet čašicu konjaka!« 

B: »Ma da, pa to je baš ono, 
što ja taj uzao uvijek vidim tek 


onda, kad rupčićem otarem 
usta.« 

IPAK ZNA. O n (ljut, jer mu 
mlada žena nije prišila neka du- 
gmeta): »Ah, takve su te moder- 
ne ženske! Ti sigurno ni ne znaš, 
čemu rabi igla?« 

»Kako ne bih znala,« uvrijedi 
se ženica. »Za gramofon!« 

VESLAČKI NARAŠTAJ. Pr- 
vi: »Mavro tvrdi, da je njegov 
čamac najbolji na cijeloj zem- 
lji.« 

Drugi: »Na zemlji možda, 
ali u vodi baš ne vrijedi mnogo.« 

JAGICA SA SELA. G o s p o- 
đ a (kojoj Jagica iz kuhinje do- 
nosi čašu vode samo u ruci)* 
»Zar ne znate, da se voda u ot- 
mjenoj kući mora donesti na po- 
služavniku?« 

Jagica se vrati u kuhinju, 
izlije vodu na tacu i pođe opet 
u salon, mrmljajući: »Sad bih 
samo štela znati, kak bu ta koza 
s toga pila?« 

Najveća katolička tvrtka glazbala u državi 


IZA PONOĆI. Redar (Fere- 
ku, koji je na tramvajskoj sta 
nici ogrlio svijećnjak, da bude 
sigurniji): »Velim vam, idite kući 
pješice, jer tramvaj ovuda više 
ne vozi.« 

F e r e k: »Kak to? Pak zakaj 
je onda tu tramvajska štreka?« 

ISKRENO. Kćerka: »Ma- 
ma! Je li uistinu tako teško sa- 
čuvati neku tajnu?« 

Mama: »Ne znam! Ja to još 
nikada nisam pokušala.« 

TOČNO. Sinčić: Tata! Za- 
što slon ima rilo?« 

Otac: »Zašto? Valjda zato, 
da se može razlikovati od ko- 
nja!« .Sabrao SI. T r - s k i 


Dobrijan peca ribu 



Kud to hita Dobrijan, 
u srpanjski vrući dan? 
Udicu na bambus meće 
na ribolov čika kreće . . 


Na kamen je čika sio, 
lulu metno je u usta 
pa ga hvata želja pusta: 
ribu ni ulovit htio. 


Napeo se bambus jako, 
zagrizla je riba meku, 
Dobrijan povuče tako, 
da je pao baš u rijeku. 


Usred vode Čika pao 
i silno se plašit stao, 
da ga riba ne proguta 
i ne stigne sudba kruta . . . 

Prodaja velilaif) isnenađcnjaž 


5*50 


D 1-U Garnitura zdjela, od bijele majolike, 23, 1S i 14 cm promjera, 
sva 3 komada, samo Din 14*— 


D 1-12 Garnitura zdjela, od bijele majolike, sa ukrasom u raznim bo- 
jama, 24, 21 i 18 cm promjera, sva 3 komada samo * Din 22' — 


D 26-3 Frotir ručnici, sa raznim uku- 
snim borđurama, veličina 72X^9 cm 
Din 5*56, 100X^0 cm, komad Đin 9*— 


D 10-2 Lijepa putna torba, sa pa- 
tent zatvaračem, od svinjske kože, 
sa 2 drška, drap, crvena, smeđa ili 
crna Din 68'— 


D 1-42 Čaša za vino 
od bijelog stakla, sa 
mutnim rubom, bij tlo 
staklo, jedna desetina 
litre Diu l'— 


D 1-41 Ča&a za vođu 
od bojndisanog stakla, 
u t azni m bojama, 
jedna petina litre, 
korrr Din l'5tt 


D 11 -I Stolnjak žakarđ, bije- 
li sa utkanim bijelim kockica- 
ma, veličina 120X120 cm, ko- 
mad Dfn 20*— 


D 1-18 Jedaća garnitura, od finog, bijelog inostranog porculana, sa 
zlatnim obrubom ili moderno ukrašena cvjetovima, 21 komad t. j. za 6 
osoba Din 190*— 



